OzLabs/hebrew-wiki-articles huggingface dataset:
מדליות באולימפיאדת ריו דה ז'ניירו (2016)

באולימפיאדת ריו דה ז'ניירו (2016) שנערכה בריו דה ז'ניירו שבברזיל בין ה-5 באוגוסט 2016 ו-21 באוגוסט 2016, השתתפו כ-10,293 ספורטאים מ-207 מדינות החברות בוועד האולימפי הבינלאומי ב-306 תחרויות ב-32 ענפי ספורט.

===מדינות שזכו לראשונה במדליה=== 
* הואנג שואן וינג (), זכה במדליית הזהב האולימפית הראשונה בתולדות וייטנאם בקליעה (באקדח אוויר מ-10 מטר).
* מאילינדה קלמנדי (), זכתה במדליית הזהב האולימפית הראשונה והמדליה הראשונה בכלל בתולדות קוסובו בג'ודו (משקל עד 52 ק"ג).
* פיג'י (), זכתה במדליית הזהב האולימפית הראשונה והמדליה הראשונה בכלל בתולדות פיג'י, ברוגבי שביעיות.
* הקלע פהייד אל דיהאני ( משתתפים עצמאיים), הוא הספורטאי העצמאי הראשון שזכה במדליית זהב אולימפית. דיהאני הספורטאי הראשון מכווית שזכה בזהב אולימפי, אולם מאחר שכווית הושעתה מהמשחקים הזהב נזקף לזכותו כספורטאי עצמאי.
* ג'וזף סקולינג () זכה במדליית הזהב הראשונה בתולדות סינגפור במשחה ל-100 מטר פרפר.
* מוניקה פויג () זכתה במדליית הזהב הראשונה בתולדות פוארטו ריקו בטניס.
* אחמד אבו ע'וש (), זכה במדליית הזהב האולימפית הראשונה בתולדות ירדן בטאקוונדו במשקל עד 67 ק"ג.

==טבלת המדליות==

== ראו גם ==
* מדליות במשחקים האולימפיים

==קישורים חיצוניים==

==הערות שוליים==

קטגוריה:אולימפיאדת ריו דה ז'ניירו (2016)
2016
רכבת הרמה הברנית

{| 

|}
|}
רכבת הרמה הברנית (בגרמנית: Berner Oberland Bahn או בקיצור BOB) הוא קו הרכבת הראשי ברמה הברנית שבשווייץ, המתחיל באינטרלאקן ומסתיים בגרינדלוולד ולאוטרברונן.

==היסטוריה==

==תחנות הקו==
{| class="wikitable"
|-
! תמונה !! תחנה !! גובה <small>(במטרים)</small> !! שנת הפתיחה !! חיבור לקווים נוספים
|-
! colspan="5" | קו משותף
|-
| אינטרלאקן מזרחInterlaken Ost|| <center>567</center> || <center>1872</center> || הארדר, ברן, לוצרן
|-
| וילדרזווילWilderswil || <center>584</center> || <center>1890</center> || שיניגה פלאטה
|-
| זווילושינןZweilütschinen || <center>652</center> || <center>1890</center> || 
|-
! colspan="5" | הסתעפות גרינדלוולד
|-
| לוטשנטאלLütschental || <center>714</center> || <center>1890</center> || 
|-
| בורגלאונןBurglauenen || <center>896</center> || <center>1890</center> || 
|-
| שוואנטיSchwendi || <center>920</center> || <center>1890</center> || 
|-
| גרינדלוולדGrindelwald || <center>1,034</center> || <center>1890</center> || ונגרנאלפ
|-
! colspan="5" | הסתעפות לאוטרברונן
|-
| זאנטוואייטSandweid || <center>727</center> || <center>1890</center> || 
|-
| לאוטרברונןLauterbrunnen || <center>797 </center> || <center>1890</center> || ונגרנאלפ, לאוטרברונן-מירן
|}

==גלריה==
<gallery widths="320px" heights="215px" perrow="2">
 קובץ:2011-07-22 Berna Oberlando (Foto Dietrich Michael Weidmann) 181.JPG|תחנת אינטרלאקן מזרח וסביבתה
 קובץ:WAB Bahnhof Lauterbrunnen 1.jpg|תחנת לאוטרברונן וסביבתה
 </gallery>

==ראו גם==
* רכבת ונגרנאלפ

==קישורים חיצוניים==

* 
* [https://web.archive.org/web/20160801062857/http://www.jungfrau.ch/unternehmen/bahnen/bob/portraet רכבת הרמה הברנית], באתר רכבת היונגפראו 
* [http://www.rail-info.ch/BOB/index.en.html רכבת הרמה הברנית], בפורטל רכבות שווייץ 
* [http://www.myswitzerland.com/en-il/bernese-oberland-railway.html רכבת הרמה הברנית], באתר MySwitzerland 

*
קטגוריה:שווייץ: רכבות
עונת 1972/1973 בגביע אירופה לאלופות בכדורסל

עונת 1972/1973 בגביע אירופה לאלופות בכדורסל הייתה העונה ה-16 של תחרות אירופית לקבוצות כדורסל והיא אורגנה על ידי פיב"א אירופה.

המשחק הראשון התקיים ב-9 בנובמבר 1972 ותחרות הסתיימה ב-22 במרץ 1973. בתחרות השתתפו 27 קבוצות. 
בתחילת התחרות התקיימו שני סיבובים של שלב הקדם בהם נקבעו 8 עולות לרבע הגמר. ברבע הגמר הקבוצות חולקו ל-2 בתים. מכל בית הקבוצות שזכו במקום הראשון והשני עלו לחצי הגמר, בו נערכו שני מפגשים. מנצחי חצי הגמר נפגשו במשחק הגמר שנערך ב-22 במרץ בלייז'.

התחרות הסתיימה בניצחון של איניס וארזה, בפעם השלישית בתולדות המועדון ובפעם השנייה ברציפות. 

==מהלך התחרות==
בשלבים המוקדמים נקבעו 8 עולות לשלב רבע הגמר.
=== בית א'===
{| class="wikitable" style="text-align:right"
!width=15| !!width=150|קבוצה !!width=20|משחקים !!width=20|נקודות !!width=20|ניצחונות !!width=20|הפסדים !!width=20|סלי זכות !!width=20|סלי חובה !!width=20|הפרש סלים
|- style="background: #ccffcc;"
| 1. || סימנטל מילנו
| 3 || 6 || 3 || 0 || 552 || 512 || 40
|- style="background: #ccffcc;"
| 2. || הכוכב האדום בלגרד
| 3 || 5 || 2 || 1 || 521 || 533 || 12-
|- style="background: #ffcccc;"
| 3. || ריאל מדריד
| 3 || 4 || 1 || 2 || 485 || 487 || 2-
|- style="background: #ffcccc;"
| 4. || מכבי תל אביב
| 3 || 3 || 0 || 3 || 550 || 576 || 26-
|}

=== בית ב'===
{| class="wikitable" style="text-align:right"
!width=15| !!width=150|קבוצה !!width=20|משחקים !!width=20|נקודות !!width=20|ניצחונות !!width=20|הפסדים !!width=20|סלי זכות !!width=20|סלי חובה !!width=20|הפרש סלים
|- style="background: #ccffcc;"
| 1. || צסק"א מוסקבה
| 3 || 6 || 3 || 0 || 510 || 453 || 57
|- style="background: #ccffcc;"
| 2. || איניס וארזה
| 3 || 5 || 2 || 1 || 503 || 475 || 28
|- style="background: #ffcccc;"
| 3. || דינמו בוקרשט
| 3 || 4 || 1 || 2 || 469 || 505 || 36-
|- style="background: #ffcccc;"
| 4. || סלביה פראג
| 3 || 3 || 0 || 3 || 489 || 538 || 49-
|}

===שלבי הגמר===

==ישראל בתחרות==
מכבי תל אביב בשלב הראשון של המוקדמות ניצחה את הקבוצה "אלוויק" השוודית 117:65 ו-93:37 העפילה לסיבוב השני של המוקדמות. בשלב זה היא פגשה בו"ס פרוט ליה הבלגית וניצחה גם אותם 74:97 ו-65:72. בשלב רבע הגמר היא שיחקה בבית א' וסיימה אותו במקום הרביעי.

==קישורים חיצוניים==
* [http://www.fibaeurope.com/season_1973.compID_,Uz02qBnJiADOq5VntEf53.html פירוט התוצאות]
* [http://www.linguasport.com/baloncesto/internacional/clubes/c1/C1_73.htm תיאור מפורט של משחקי הגמר]

קטגוריה:תחרויות כדורסל ב-1972
קטגוריה:תחרויות כדורסל ב-1973
קטגוריה:עונות בגביע אירופה לאלופות בכדורסל
שלום מ' פאול

שלום מורטון פאול (Shalom Morton Paul; 2 במאי 1936 - 16 בנובמבר 2020) היה פרופסור למקרא באוניברסיטה העברית בירושלים.

==ביוגרפיה==
פאול נולד ב־1936 בפילדלפיה. בשנת 1965 קיבל תואר דוקטור מאוניברסיטת פנסילבניה. נסמך לרבנות בבית המדרש לרבנים באמריקה, ושימש שם פרופסור חבר למקרא בשנים 1961–1971. ב־1969 הגיע לאוניברסיטה העברית בירושלים כמרצה בכיר אורח. ב־1970 עלה לישראל, וב־1971 התמנה למרצה בכיר באוניברסיטה העברית ובאוניברסיטת תל אביב (1971–1974). ב־1985 הועלה לדרגת פרופסור חבר באוניברסיטה העברית, וב-1991 התמנה בה לפרופסור מן המניין. ב־2004 פרש כפרופסור אמריטוס.

במהלך השנים הצטברו נגד פאול תלונות על הטרדות מיניות. ב־2013 חתם על הסכם עם האוניברסיטה שאסר עליו ללמד ולהדריך סטודנטיות ולהעסיק עוזרות מחקר. ב־2015, בעקבות מידע נוסף, האוניברסיטה הרחיקה אותו מהקמפוס.

==מחקרו==

==פרסומיו==

* ישעיה מ–סו, מקרא לישראל, ירושלים תשס"ח
* עמוס, מקרא לישראל, ירושלים תשנ"ה
* דניאל, מקרא לישראל, ירושלים תשפ"ג

==ספר יובל==
<div class="mw-content-ltr">
* Chaim Cohen, Victor Avigdor Hurowitz, Avi Hurvitz, Yochanan Muffs, Baruch J. Schwartz, and Jeffrey H. Tigay (eds.), Birkat Shalom: Studies in the Bible, Ancient Near Eastern Literature, and Postbiblical Judaism: presented to Shalom M. Paul on the occasion of his seventieth birthday, 2 v., Winona Lake, Ind.: Eisenbrauns, 2008.
</div>

==לקריאה נוספת==
<div class="mw-content-ltr">
* "Paul, Shalom Morton," in: Encyclopaedia Judaica, 1996, Vol. 1, p. 35.
</div>

ביבליוגרפיה של פרסומיו:
<div class="mw-content-ltr">
* "Publications of Shalom M. Paul," in: Birkat Shalom (2008), pp. xxi-xxvii.
</div>

==קישורים חיצוניים==
* [http://mikrarevivim.blogspot.com/2020/11/blog-post_18.html#more לזכרו של פרופ׳ שלום מ׳ פאול] בתוך: ד"ר לאה מזור, על מקרא הוראה וחינוך
* [http://www.huji.ac.il/dataj/controller/ihoker/MOP-STAFF_LINK?sno=9848325&Save_t שלום מ' פאול] באתר הרשות למחקר ולפיתוח, האוניברסיטה העברית בירושלים
* [http://jewishhistory.huji.ac.il/Profs/HU/bible/paul.htm שלום מ' פאול] באתר מרכז דינור לחקר תולדות ישראל, האוניברסיטה העברית בירושלים
* 
* 
* [https://biblelandsreview.wordpress.com/description/editors/shalom-m-paul-prof שלום מ' פאול] באתר Bible Lands e-review
* [http://www.oxfordbiblicalstudies.com/resource/interview_4.xhtml ריאיון עם שלום מ' פאול], באתר Oxford Biblical Studies Online 
* 

==הערות שוליים==

קטגוריה:ישראלים ילידי ארצות הברית
קטגוריה:בעלי תואר דוקטור מאוניברסיטת פנסילבניה
קטגוריה:סגל האוניברסיטה העברית בירושלים: מקרא
קטגוריה:עולים בשנות ה-1960
קטגוריה:סגל בית המדרש לרבנים באמריקה
קטגוריה:ישראלים שנולדו ב-1936
קטגוריה:ישראלים שנפטרו ב-2020
אלודי גוסיה

אלודי גוסיה (בצרפתית:Élodie Gossuin; נולדה ב-15 בדצמבר 1980) היא דוגמנית, מגישת רדיו, מנחת טלוויזיה, עיתונאית ופוליטיקאית צרפתייה.

==ביוגרפיה==
גוסיה נולדה בריימס, בנעוריה היא זכתה במספר תחרויות יופי ובשנת 2000 היא נבחרה למיס פיקרדי מה שהוביל אותה להשתתף בתחרות הארצית של מיס צרפת שגם שם זכתה במקום הראשון. בתחרות מיס תבל 2001 שנערכה בפוארטו ריקו היא עלתה לשלב עשר המועמדות הסופיות ובאותה שנה נבחרה גם למיס אירופה.

היא עבדה כדוגמנית וב-2003 שימשה כדוגמנית הבית של מותג עיצוב שיער בינלאומי ובאותה שנה החלה את הקריירה הפוליטית שלה כשנבחרה לרשימת הרפובליקנים בעירה.

ב-2004 לקחה חלק בגרסה הצרפתית של תוכנית המציאות "החווה", ב-2006 החלה לכתוב טור קבוע במגזין ובנוסף היא הנחתה מספר תוכניות בערוץ France 2.

ב-2016, 2017 ו-2018 שימשה כדוברת חבר השיפוט הצרפתי באירוויזיון.

==קישורים חיצוניים==

* 

קטגוריה:זוכות מיס צרפת
קטגוריה:זוכות מיס אירופה
קטגוריה:משתתפות בתחרות מיס תבל 2001
קטגוריה:משתתפות בתחרות מיס אירופה
קטגוריה:דוגמנים צרפתים
קטגוריה:עיתונאיות צרפתיות
קטגוריה:מנחות טלוויזיה צרפתיות
קטגוריה:פוליטיקאיות צרפתיות
קטגוריה:דוגמניות צרפתיות
קטגוריה:שדרניות רדיו וטלוויזיה
קטגוריה:עיתונאים צרפתים
קטגוריה:מנחי טלוויזיה צרפתים
קטגוריה:פוליטיקאים צרפתים
קטגוריה:שדרני רדיו וטלוויזיה צרפתים
קטגוריה:צרפתיות שנולדו ב-1980
קטגוריה:צרפתים שנולדו ב-1980
עונת 1973/1974 בגביע אירופה לאלופות בכדורסל

עונת 1973/1974 בגביע אירופה לאלופות בכדורסל הייתה העונה ה-17 של תחרות אירופית לקבוצות כדורסל והיא אורגנה על ידי פיב"א אירופה.

המשחק הראשון התקיים ב-8 בנובמבר 1973 ותחרות הסתיימה ב-3 באפריל 1974. בתחרות השתתפו 26 קבוצות. 
בתחילת התחרות התקיימו שני סיבובים של שלב הקדם בהם נקבעו 8 עולות לרבע הגמר. ברבע הגמר הקבוצות חולקו ל-2 בתים. מכל בית הקבוצות שזכו במקום הראשון והשני עלו לחצי הגמר, בו נערכו שני מפגשים. מנצחי חצי הגמר נפגשו במשחק הגמר שנערך ב-3 באפריל בנאנט.

התחרות הסתיימה בניצחון של ריאל מדריד, בפעם החמישית בתולדות המועדון. לאיניס וארזה זה הייתה הופעה חמישית ברציפות במשחק הגמר.

==מהלך התחרות==
בשלבים המוקדמים נקבעו 8 עולות לשלב רבע הגמר.
=== בית א'===
{| class="wikitable" style="text-align:right"
!width=15| !!width=150|קבוצה !!width=20|משחקים !!width=20|נקודות !!width=20|ניצחונות !!width=20|הפסדים !!width=20|סלי זכות !!width=20|סלי חובה !!width=20|הפרש סלים
|- style="background: #ccffcc;"
| 1. || איניס וארזה
| 3 || 6 || 3 || 0 || 538 || 453 || 85
|- style="background: #ccffcc;"
| 2. || ברק
| 3 || 5 || 2 || 1 || 500 || 484 || 16
|- style="background: #ffcccc;"
| 3. || מכבי תל אביב
| 3 || 4 || 1 || 2 || 493 || 508 || 15-
|- style="background: #ffcccc;"
| 4. || רסינג פורד
| 3 || 3 || 0 || 3 || 448 || 534 || 86-
|}

=== בית ב'===
{| class="wikitable" style="text-align:right"
!width=15| !!width=150|קבוצה !!width=20|משחקים !!width=20|נקודות !!width=20|ניצחונות !!width=20|הפסדים !!width=20|סלי זכות !!width=20|סלי חובה !!width=20|הפרש סלים
|- style="background: #ccffcc;"
| 1. || ריאל מדריד
| 3 || 6 || 3 || 0 || 591 || 484 || 107
|- style="background: #ccffcc;"
| 2. || רדניצ'קי בלגרד
| 3 || 5 || 2 || 1 || 542 || 534 || 8
|- style="background: #ffcccc;"
| 3. || וינרברגר
| 3 || 4 || 1 || 2 || 487 || 517 || 30-
|- style="background: #ffcccc;"
| 4. || אקדמיק סופיה
| 3 || 3 || 0 || 3 || 525 || 610 || 85-
|}

===שלבי הגמר===

==ישראל בתחרות==
מכבי תל אביב העפילה ישירות לסיבוב השני של המוקדמות. בשלב זה היא פגשה לויס פלמינגוס ההולנדית וניצחה גם אותם 85:84 ו-71:90. בשלב רבע הגמר היא שיחקה בבית א' וסיימה אותו במקום השלישי.

==קישורים חיצוניים==
* [http://www.fibaeurope.com/season_1974.compID_,Uz02qBnJiADOq5VntEf53.html פירוט התוצאות]
* [http://www.linguasport.com/baloncesto/internacional/clubes/c1/C1_74.htm תיאור מפורט של משחקי הגמר]

קטגוריה:תחרויות כדורסל ב-1973
קטגוריה:תחרויות כדורסל ב-1974
קטגוריה:עונות בגביע אירופה לאלופות בכדורסל
חורבת ריבוא

חורבת רִבּוֹא (ח'רבת רִבַּא במקור) היא אתר ארכאולוגי בשפלת יהודה.

החורבה שוכנת על גבעה ברום של 426 מטרים מעל פני הים, כשני ק"מ ממערב לתל עדולם וכקילומטר אחד ממערב למושב אדרת.

בחורבה שרידים מתקופות שונות, וכן מערכות מסתור מתקופת מרד בר כוכבא.

החורבה מזוהה בידי החוקרים עם היישוב "ריבו" (Rebbo), הנזכר באונומסטיקון של אוסביוס מתחילת המאה הרביעית לספירה במיקום זה ביחס לבית גוברין.

בסמוך לחורבה עובר כיום מסלול טיול המותאם לרכבי שטח ולאופניים.

==הערות שוליים==

קטגוריה:קצרמר ארכאולוגיה
קטגוריה:שפלת יהודה: אתרים ארכאולוגיים
קטגוריה:יישובים יהודיים בארץ ישראל בתקופת המשנה והתלמוד
קטגוריה:אתרים ארכאולוגיים יהודיים בארץ ישראל
פיל (סוג)

פיל (שם מדעי: Elephas) הוא סוג במשפחת הפיליים הכולל בימינו מין אחד בלבד, פיל אסייתי. שמונה מינים נוספים שנכללו בסוג זה נכחדו, ואף הפיל האסייתי מצוי בסכנת הכחדה. בעבר סווגו בסוג פיל מינים נוספים בגדלים גמדיים עד גדלים ענקיים שהיו קרובים לממותה, אולם הם הועברו לסוג נפרד - פלאולוקסודון. הסוג פיל תואר מדעית לראשונה בשנת 1758 על ידי קארל לינאוס.

הסוג פיל שונה במספר מאפיינים בולטים מהסוג פיל אפריקני: יש לו אוזניים קצרות יחסית ועגלגלות, חטים קטנים יותר, מבנה גוף עגלגל, גולגולת קצרה, מצח גבוה, ובקצה החדק קפל עור יחיד דמוי אצבע ולא שני קפלים כמו לפיל האפריקני. בעוד שתפוצתו של המין האסייתי השתרעה החל מאיי אינדונזיה דרך דרום אסיה ועד אנטוליה, מיני הפיל האחרים היו כנראה נפוצים פחות בהתחשב באזורים שבהם נמצאו המאובנים שלהם.

על פי המאובנים המינים הנכחדים חיו באי סולאווסי, לוזון, ג'אווה, הימלאיה ומאובנים של מין אחד התגלו באגם טורקאנה שבקניה. ככל הנראה מרבית המינים הנכחדים היו קטנים כתוצאה מגמדות איים.

==מיון==
*סוג: פיל (Elephas)
**מין: פיל אסייתי (Elephas maximus)
***תת-מין: פיל הודי (Elephas maximus indicus)
***תת-מין: פיל סרי לנקי (Elephas maximus maximus)
***תת-מין: פיל סומטרי (Elephas maximus sumatranus)
***תת-מין: פיל בורנאי (Elephas maximus borneensis)
***תת-מין: פיל ג'אווני (Elephas maximus sondaicus) - נכחד
***תת-מין: פיל סיני (Elephas maximus rubridens) - נכחד
***תת-מין: פיל סורי (Elephas maximus asurus) - נכחד
**מין: פיל סולאווסי (Elephas celebensis) - נכחד
**מין: Elephas beyeri - נכחד
**מין: Elephas ekorensis - נכחד
**מין: Elephas hysudricus - נכחד
**מין: Elephas hysudrindicus - נכחד
**מין: פיל איונסיס (Elephas iolensis) - נכחד
**מין: Elephas platycephalus - נכחד

==קישורים חיצוניים==

* [https://books.google.co.il/books?id=JgAMbNSt8ikC&pg=PA90&redir_esc=y#v=onepage&q&f=false Mammal Species of the World: A Taxonomic and Geographic Reference]

קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס ליניאוס
קטגוריה:פילים
קטגוריה:סוגי יונקים
פיל סורי

פיל סורי (שם מדעי: Elephas maximus asurus; ידוע גם כפיל אסייתי מערבי), הוא תת-מין של פיל אסייתי אשר חי בעבר במערב אסיה והמזרח התיכון והוכחד בימי קדם. שרידי שלדים של פילים אלו תועדו בעיקר במדינות במזרח התיכון כמו טורקיה, עיראק וסוריה, והם מתוארכים עד כ-100 שנה לפני הספירה. הפיל תואר מדעית לראשונה רק בשנת 1950 על ידי הפלאונטולוג פאולס אדוארד פיריס דראניאגאלה .

==היסטוריה ותיאור==
באמנות הסורית הקדמונית היה שימוש בחטי הפיל הסורי לצורך גילופי שנהב. יצור כלים משנהב בסוריה התרחש במהלך האלף הראשון לפני הספירה כאשר הארמים עשו שיבוצי שנהב מרהיבים לרהיטים שונים. יש הסוברים כי הציד לשנהב הוא שהביא בסופו של דבר להכחדה שלהם ב-100 השנים האחרונות לפני הספירה. 

על בסיס ציורים עתיקים ושרידי שלדים מקוטעים, נראה כי הפילים הסורים היו הגדולים ביותר מבין תת-המינים של הפיל האסייתי בתקופות הקדומות עם מדידות משוערות של 3.5 מטר או יותר בכתפיים. שרידי שלדים מראים שהפילים הסורים היו די זהים לתת-המין ההודי למעט בהפרשי הגודל.

==תפוצה ובית גידול==
הפילים הסורים היו נפוצים במערב אסיה. החל מדרום איראן דרך מרכז וצפון עיראק לדרום אנטוליה עם גלישה של הטווח דרומה לעבר צפון ומערב סוריה, ואף היה מצוי בלבנון ובישראל. בית הגידול של הפילים כלל יערות מנגרובים, חורשים, וכנראה גם באזורים הרריים.

==מחלוקת על השימוש במלחמה==

פילים "סורים" מוזכרים לעיתים קרובות במהלך התקופה ההלניסטית. המלכים הסלוקים ששלטו בסוריה החזיקו מאות פילים לצורך השימוש בהם כפילי מלחמה, ואף שמסתבר לומר שהפילים היו ממוצא סורי בשל שליטת הממלכה באזורי תפוצתו, יש הסוברים כי אלו הם דווקא פילים הודים שנרכשו על ידי המלכים הללו במהלך כיבושיהם המזרחיים. מקורות עתיקים כדוגמת סטראבון ופוליביוס מזכירים כי המלכים הסלוקים סלאוקוס הראשון ואנטיוכוס השלישי החזיקו מספרים גדולים של פילים הודים מיובאים. בין אם הפילים ההודים יובאו עקב מחסור בפילים סורים ובין אם הם יובאו עקב היותם מאומנים יותר ללחימה, השימוש בפילים הסורים לצורך מלחמה עדיין לא ברור. 

המנהיג הקרתגי - חניבעל, החזיק פיל מלחמה מפורסם שכונה סורוס ("הסורי"), אשר בשל משמעות שמו בלטינית הוצע שהוא היה פיל סורי (ניתן לראות גם את הדמיון בין שמו לשם המדעי של הפיל הסורי - asurus). ההיסטוריון מרקוס פורקיוס קאטו קנסוריוס טען כי סורוס היה הפיל הכי חזק וגדול בצבאו של חניבעל. למרות התיאורים הפופולריים, הפילים במלחמות קרתגו היו דווקא שייכים לתת-המין הקטן של פיל אפריקני - פיל צפון אפריקני אשר גם הוא הוכחד בתקופה מוקדמת יחסית על ידי הרומאים. עם זאת, פילו של חניבעל שעל פי התיאורים היה גדול בהרבה מהשאר השתייך כנראה למין האסייתי. בדומה למחלוקת לגבי זהות הפיל בצבאות הסלוקים, גם לגבי פילו של חניבעל אין זה ברור אם מדובר בפיל סורי או בפיל הודי.

==קישורים חיצוניים==

* [http://nabataea.net/elephants.html ELEPHANTS AND THE NABATAEANS]

קטגוריה:בעלי חיים שתוארו ב-1950
קטגוריה:טקסונים שתוארו בידי פאולס אדוארד פיריס דראניאגאלה
קטגוריה:פילים
קטגוריה:יונקים שהוכחדו בידי האדם
קטגוריה:פיליים נכחדים
פיל ננסי

פילים בורנאים.]]
פיל ננסי (באנגלית: Pygmy elephants), הוא כינוי לפרטים של פיליים מהסוג פיל אפריקני ופיל אסייתי אשר קטנים מהגדר הרגיל. בעבר, פילים כאלו שנראו לראשונה באפריקה נחשבו כתת-מין נפרד תחת השם המדעי "Loxodonta pumilio", אולם לבסוף הגיעו למסקנה שמדובר בפילים קטנים מהרגיל של המין פיל יער אפריקני. באסיה לעומת זאת, פרטים אלו מהווים תת-מין נפרד על פי בדיקות גנטיות שנעשו בשנת 2003. 
==באפריקה==
הפיל האפריקני "הננסי" תואר מדעית לראשונה על ידי הזואולוג הגרמני תיאודור נואק לאחר שהלה בחן זכר שנתפס בחיים בקונגו הבלגית. אותו פרט שככל הנראה היה בצבע אדמדם, זכה לכינוי "קונגו" ועבר לגן החיות בניו יורק שם הוא שהה עד מותו בשנת 1916. גודלו של הפרט היה 2 מטר בלבד - פחות אף מפיל סומטרי. 

חוקרים אחדים היו סבורים למרות זאת שמדובר בתת-מין נפרד, והם ציינו את העובדה שעמי הילידים באזור דיברו על 3 סוגים שונים של פילים ולא על 2, כשהשלישי לטענתם היה קטן ואגרסיבי. הם גם ציטטו את הזואולוגים וולפאנג בוהם ומרטין איסנטרוט מסרט ווידאו משנת 1989 שבה הם טוענים שראו עדר של נקבות צעירות ובוגרות שגודלם לא עלה על מטר וחצי. 

לעומתם, רוב הקהילה המדעית סבורה כי אין מספיק ראיות כדי להקצות לפילים אלו מעמד נפרד של תת-מין, שכן רבים מהסממנים שלו זהים לפיל היער האפריקני והם מניחים שמדובר רק בתופעה ננסית המתרחשת אצל מין זה (ההבדל בין פרטים רגילים של פיל יער לפרטים הננסיים הוא חצי מטר בסך הכול). בנוסף הם טוענים שייתכן ופילים כאלו מהווים למעשה פרטים צעירים ומתבגרים שנותנים מצג שווא של מבוגרים מיניאטוריים.

==באסיה==
פיל בורנאי (Elephas maximus borneensis) הוא כינוי לאוכלוסייה של פיל אסייתי המוגבלת לאי בורנאו, והפרטים שבה מתאפיינים בננסיות יחסית עד שלעיתים התואר "פיל ננסי" מתייחס אליהם. פילים אלו מאכלסים בעיקר יערות גשם טרופיים בצפון בורנאו (מזרח סבח וצפון קלימנטן), ובעבר היה נהוג לחשוב שהוא אוכלוסייה שבויה של פיל הודי ששוחררה ליערות. בשנת 2003, בעקבות ניתוחי DNA נחשף כי הפיל הבורנאי הוא תת-מין חדש. למרות הרושם הננסי שלהם, מדידות שנעשו במקביל לפיל הבורנאי ולפיל הסומטרי הראו כי אין שוני רב בין השניים. 

בשנים האחרונות, היו דיווחים בהודו על אוכלוסייה של פילים ננסיים מתת-המין ההודי באזור הרי גהט המערביים, אך מומחים עדיין לא מצאו ראיות לפילים אלו. 
==פיל גמדי==
המונח פיל ננסי מתייחס למין שהיה קטן מאז ומתמיד, ולעיתים קרובות מבלבלים אותו עם המונח פיל גמדי אשר משמש ככינוי למספר מינים נכחדים של פילים שעברו תהליך של גמדות איים (כמו מספר מיני ממותות למשל).

== ראו גם ==

* פיל בורנאי

==קישורים חיצוניים==
<div class="mw-content-ltr">
*[http://www.wwf.org.au/our_work/wwf_global_work/wwf_global_flagship_species/elephants/borneo_pygmy_elephants/ Borneo's pygmy elephants]
*[http://wwf.panda.org/what_we_do/endangered_species/elephants/asian_elephants/ WWF - Borneo Pygmy Elephant]
*[http://www.ncbi.nlm.nih.gov/pubmed/14556388 Status of the so-called African pygmy elephant]
*[https://web.archive.org/web/20130419221505/http://arts.anu.edu.au/grovco/Loxodonta%20cyclotis.pdf "Are there Pygmy Elephants?"]
*[http://blog.therainforestsite.com/cs-pygmy-elephant/ A Day in the Life of the Playful Pygmy Elephant]
</div>
קטגוריה:פילים
איבון קול

איבון קול מנדוזה (בספרדית: Ivonne Coll Mendoza; נולדה ב-18 ביוני 1947) היא שחקנית ודוגמנית-עבר פוארטו ריקנית.

==ביוגרפיה==
קול נולדה בפוארטו ריקו. היא החלה את הקריירה שלה כדוגמנית. ב-1966 זכתה בתואר "מיס פוארטו ריקו", וייצגה את מדינתה בתחרות מיס תבל בתחרות שנערכה שנה לאחר מכן.

ב-1971 החלה להופיע בטלוויזיה, לאחר שצדה את תשומת לבו של בעליו של ערוץ טלוויזיה בפוארטו ריקו.

ב-1974, ביצעה את תפקיד המשחק הראשון שלה בסרט הפשע המעולל "הסנדק 2" בתפקיד זוטר של יולנדה. ב-1979 היא עברה להתגורר בניו יורק, והופיעה במספר מחזות בתיאטראות ברודוויי ובין היתר במחזות "כטוב בעיניכם", "רומיאו ויוליה" ו"מקבת'". ב-1989 היא שיחקה מורה בסרט הביוגרפי "Lean on Me" לצד אית'ן פיליפס.

היא למדה תקופה ב-HB Studio ובבית הספר למשחק של לי שטרסברג .

בשנת 1996 היא החלה לשחק תפקיד קבוע באופרת הסבון "היפים והאמיצים", עד לעזיבתה מן הסדרה ב-1997. בשנת 1998 שיחקה בסרט האימה "אדמה מוזרה" (Strangeland), בתור רוז, אימה של אנג'לה (איימי סמארט).

היא שיחקה בתפקידי אורח בסדרות טלוויזיה רבות, וביניהם "רוזוול", "המשפט של איימי", "שיקגו הופ", "NYPD Blue", "ללא עקבות", "הוחלפו בלידתן", "מחזיקות מעמד", "גיבורים", "ER", "ורוניקה מארס" ואופרת הסבון "צעירים חסרי מנוח".
קול שיחקה גם בסדרת הנעורים "זאב צעיר" בתור ראש משפחת הקאלאוורה, משפחת ציידים בעונות 4–6.

בין השנים 2014–2019 היא שיחקה את סבתה של ג'יין בסדרה הקומית "ג'יין הבתולה", אלבה גלוריאנה ויאנואבה. בשנת 2015 שיחקה בסרט "סוף המשחק" לצד ריקו רודריגז. בשנת 2018 התארחה בסדרה "כל יום מחדש" ודיבבה בסדרה "ננסי קלנסי - גברת מגונדרת".

==קישורים חיצוניים==

קטגוריה:שחקניות קולנוע וטלוויזיה פוארטו ריקניות
קטגוריה:שחקניות תיאטרון פוארטו ריקניות
קטגוריה:דוגמניות פוארטו ריקניות
קטגוריה:זוכות מיס פוארטו ריקו
קטגוריה:משתתפות בתחרות מיס תבל 1967
קטגוריה:אמריקאיות שנולדו ב-1947
קטגוריה:אמריקאים שנולדו ב-1947
טבעת פין

טבעת פין מתכתית
טבעת פין או קוק רינג (מאנגלית: Cock ring) היא טבעת המיועדת לענידה על הפין. הטבעת מעכבת את זרימת הדם אל הפין וממנו, ובכך מאפשרת שמירה על זקפה ממושכת. יש טבעות המיועדות לענידה סביב הפין עצמו, ואחרות מקיפות גם את שק האשכים. בדרך כלל עשויות טבעות הפין עור, גומי, סיליקון, ניילון או מתכת.

השימוש בטבעות הפין נועד להגביר את ההנאה מיחסי המין באמצעות הזקפה הממושכת. בנוסף, עשויה הטבעת להעצים את תחושת האורגזמה. שימוש נוסף בטבעות פין הוא לצרכים רפואיים, שכן הן עשויות לסייע לגברים הסובלים ממידה מסוימת של אין-אונות לשמר את זקפתם. 

בנוסף לטבעות הפין הסטטיות, יש גם טבעות פין רוטטות. טבעות אלה נועדו אף הן לשפר את ההנאה מיחסי המין, הן של העונד אותן והן של בן או בת זוגו. טבעות פין אחרות מעוצבות כך שיגבירו את תחושת הגירוי של הדגדגן או של פי הטבעת שהן באות עמם במגע במהלך יחסי המין. 

ענידה הדוקה מדי של טבעת הפין או לתקופה ממושכת מדי עלולה לסכן את המשתמש בה ולגרום לנמק באיבר המין. בדרך כלל ממליצים יצרני הטבעות לא לענוד אותן למשך למעלה מ-30 דקות. סכנה נוספת עלולה להיגרם למי שנרדם בעודו עונד את הטבעת, ועלול לסבול מנזק עצבי.

==קישורים חיצוניים==

קטגוריה:אביזרי מין
פין
קטגוריה:פין
טטיאנה פטיץ

טטיאנה פטיץ (בגרמנית: Tatjana Patitz; 25 במרץ 1966 – 11 בינואר 2023) הייתה דוגמנית גרמנייה.

==ביוגרפיה==
טטיאנה פטיץ נולדה בהמבורג שבגרמניה וגדלה בשוודיה.

===קריירה===
ב-1983 עלתה לגמר בתחרות מראה השנה של עלית, וזכתה במקום השלישי, ובחוזה למשך שישה חודשים עם הסוכנות כפרס. היא עברה לגור בפריז. באותה שנה היא החלה לעבוד עם הצלם פטר לינדברג, בראיון עמו אמר לינדברג שהוא מעריץ את פטיץ, ושתמיד נהנה לעבוד איתה.

ב-1986 הופיעה בשני גיליונות של מגזין ווג האיטלקי, הובילה את הקמפיין של קלווין קליין וב-1987 דגמנה עבור רבלון.

בינואר 1990, הייתה אחת מחמש דוגמניות העל שהיו הפנים של שנות ה-90. היא הופיעה יחד עם הדוגמניות נעמי קמפבל, לינדה אוונג'ליסטה, סינדי קרופורד וכריסטי טרלינגטון בתצלום שחור לבן על שער מגזין ווג בריטניה שצילם צלם האופנה פיטר לינדברג. בעקבות תצלום זה החלו הדוגמניות לייצג את בית האופנה ורסצ'ה, והשתתפו בקליפ Freedom של ג'ורג' מייקל.

בשנים אלה הופיעה פטיץ גם בפרסומות בטלוויזיה עבור לוריאל וראלף לורן.

פטיץ הופיעה בווידאו קליפ של להקת דוראן דוראן לשיר "Skin Trade".

ב-1994 הופיעה בעירום בצילום עבור ארגון אנשים למען יחס מוסרי לבעלי חיים לצד דוגמניות כמו פביאן טרווינג.

ב-2003 פרשה מדוגמנות.

ב-2011 זכתה בפרס בטקס פרסי האופנה של וינה.

=== חיים אישיים ===
ב-11 בינואר 2023 נפטרה מסרטן השד. פטיץ הותירה בן, אחות והורים.

==קישורים חיצוניים==

* 

==הערות שוליים==

קטגוריה:דוגמניות גרמניות
קטגוריה:משתתפות בתחרות מראה השנה של עלית 1983
קטגוריה:צמחוניות גרמניות
קטגוריה:נשים זוכות פרסים
קטגוריה:דוגמנים גרמנים
קטגוריה:צמחונים גרמנים
קטגוריה:מהגרות מגרמניה לארצות הברית
קטגוריה:גרמניות שנולדו ב-1966
קטגוריה:גרמנים שנולדו ב-1966
קטגוריה:נפטרות מסרטן השד
קטגוריה:גרמניות שנפטרו ב-2023
קטגוריה:גרמנים שנפטרו ב-2023
פול מסטר

גנרל של דיוויזיה פול אנדרה מארי מֶסְטְר (בצרפתית: Paul André Marie Maistre; 20 ביוני 1858 – 25 ביולי 1922) היה מפקד בכיר בצבא צרפת במלחמת העולם הראשונה.

==ביוגרפיה==
===תחילת דרכו===
מסטר נולד ב-20 ביוני 1858, בעיר ז'ואנוויל, שהשתייכה אז לקיסרות הצרפתית השנייה. הוא למד באקדמיה הצבאית סן-סיר, ובשנת 1878 התגייס לצבא צרפת. ב-24 בדצמבר 1882 הועלה לדרגת לוטננט, וב-30 בנובמבר 1887 הועלה לדרגת קפטן. ב-6 ביולי 1897 מונה למפקד בטליון ברגימנט החי"ר ה-162, והחל מאוקטובר 1898 לימד אסטרטגיה צבאית. ב-24 ביוני 1905 הועלה לדרגת לוטננט-קולונל, וב-24 ביוני 1909 הועלה לדרגת קולונל מלא. בשנת 1909 מונה למפקד רגימנט החי"ר ה-106, ופיקד עליו עד 23 בספטמבר 1912, עת הועלה לדרגת גנרל של בריגדה ומונה למפקד רגימנט החי"ר ה-43. בתקופה זו הוא פרסם ספר העוסק במלחמת צרפת–פרוסיה.

===מלחמת העולם הראשונה===

עם פרוץ מלחמת העולם הראשונה באוגוסט 1914 מונה לראש המטה הכללי של הארמייה הרביעית. ב-12 בספטמבר של אותה שנה הוא קיבל פיקוד על הקורפוס ה-21, וב-14 בספטמבר הועלה לדרגת גנרל של דיוויזיה. בשנת 1915 הקורפוס שלו לקח חלק בקרב ארטואה השני וקרב ארטואה השלישי. מ-25 בפברואר עד 20 במרץ 1916 הוא לקח חלק בקרב ורדן, ומ-3 בספטמבר עד 29 בדצמבר של אותה שנה השתתף בקרב על הסום. הוא פיקד על הקורפוס עד 1 במאי 1917, וב-4 במאי קיבל פיקוד על הארמייה השישית עליה פיקד עד 11 בדצמבר.

לאחר מכן קיבל פיקוד על הארמייה העשירית שלחמה במסגרת החזית האיטלקית. ב-26 במרץ 1918 חזרה הארמייה לצרפת (ללא הקורפוס ה-12 שנשאר באיטליה), והשתתפה בקרב השלישי על האן ובקרב השני על המארן שהיו חלק ממתקפת האביב הגרמנית. ב-10 ביוני 1918 עבר מסטר לפקד על קבוצת הארמיות הצפונית, והחל מ-6 ביולי פיקד על קבוצת הארמיות המרכזית עליה פיקד עד סוף המלחמה.

===אחריתו===
לאחר המלחמה מילא מסטר תפקידי פיקוד ומטה בצבא. ב-9 בפברואר 1921 מונה למפקח הכללי של חיל הרגלים, והוא החזיק בתפקיד עד מותו ב-25 ביולי 1922 בפריז. בין אלו ששלחו תנחומים על מותו היה ג'ון פרשינג.

==קישורים חיצוניים==

* [http://www.firstworldwar.com/bio/maistre.htm פול מסטר] באתר המלחמה הגדולה 

קטגוריה:אנשי צבא צרפתים במלחמת העולם הראשונה
קטגוריה:מפקדי ארמיות בצבא צרפת במלחמת העולם הראשונה
קטגוריה:מפקדי גייסות בצבא צרפת במלחמת העולם הראשונה
קטגוריה:החזית המערבית במלחמת העולם הראשונה: אישים
קטגוריה:צרפתים שנולדו ב-1858
קטגוריה:צרפתים שנפטרו ב-1922
ספרות רשת

ספרות רשת היא סוגה ספרותית חדשה שנוצרה במרחב האינטרנט. נחשבת לספרות 'עממית' המצמיחה כותבים שלא היו מוכרים בדרך כלל על ידי מוסדות התרבות המסורתיים כגון הוצאות ורשתות הספרים. לעיתים קרובות מדובר בספרות מאת יוצרים עצמאיים המתגלים ברשתות החברתיות ומגייסים ממון להוצאת ספרם הראשון דרך מימון המונים.

ספרות הרשת נתפסת לעיתים כסוגה נחותה, שכן מחבריה לא זכו לגושפנקה של הוצאה לאור. מבקרים המשתייכים למוסדות ספרותיים מסורתיים, כגון עורכים, מבקרי ספרות ומוציאים לאור, טוענים שהיא לוקה באיכותה, חסרה עריכה משמעותית ותכופות נכתבת בחובבניות. מנגד, תומכי ספרות הרשת מצביעים על כך שספרות זו מקבלת נופך של "ספרות המונים" ובזכותה חלה עלייה בצריכת המילה הכתובה, במיוחד בקרב צעירים שאינם נחשבים לקהל היעד האופייני לכך.

יש מבין סופרי הרשת המשתמשים בפרופיליהם האישיים כדי להגיע לקהל, ובכך מסתמכים אך ורק על פרסום אורגני, מפה לאוזן, שמקורו בקוראיהם הקבועים. אחרים מתחזקים דפי כתיבה ומפרידים בין יצירתם ובין חייהם האישיים. חלקם אף מסתתרים מאחורי שמות-עט ונמנעים מלהיחשף בציבור. כותבי-הרשת יכולים להיות משוררים, כותבי פרוזה או קטעים קצרים. הדבר המגדיר סופר רשת אינו תוכן או סגנון אלא המדיום שבו התגלה, והיותו סופר עצמאי המפרסם את ספריו מכיסו שלו, ללא תמיכת הוצאת ספרים.

כמה מסופרות-הרשת הבולטות בארצות דוברות אנגלית כוללות את רופי קאור (Rupi Kaur) ולאנג ליאב (Lang Leav) שהתפרסמו באינסטגרם ובפייסבוק, מכרו קרוב לחצי מיליון עותקים מספריהן, והוחתמו על חוזים מול הוצאות ספרים לאחר הצלחתן..

=== ספרות רשת בישראל ===
אלכס אפשטיין נחשב לסופר הרשת הישראלי הראשון, לאחר שעשה את המעבר מספרות מודפסת לפרסום כתביו ברשת החברתית. ספריו של אפשטיין יצאו לתקופה אך ורק בפורמט דיגיטלי, אף שסיפוריו הקצרצרים המשיכו להתפרסם בעיתון "הארץ" המודפס מדי שבוע, עד שלבסוף חזר להוציא את ספריו גם בדפוס.

פופולריותה של ספרות הרשת בישראל עלתה בצורה יוצאת דופן החל משנת 2016. בין הסופרים הבולטים בתחום נמנו מרסל מוסרי, לירן כהן, אסיף אלקיים, אלמוג בר, רן אפלברג, ברק פלדמן ותה. הללו תכופות כונו 'סופרי-פייסבוק' בלעג בתחילה, אולם המושג 'סופר-רשת', שנהגה ראשית בידי הסופר תה, צבר פופולריות במהרה, וכיום הפך לכינוי המוכר יותר. חלק מסופרי-הרשת אף כיכבו ברשימת רבי-המכר של עיתון "הארץ" במשך שבועות רבים.

יש הטוענים כי פעילות של סופרי הרשת בישראל יצרה ערוץ הפצה מתחרה לדואופול השולט בשוק הספרים הישראלי ומורכב מרשתות השיווק: סטימצקי וצומת ספרים.

== קישורים חיצוניים ==

* 
* [http://www.globes.co.il/news/docview.aspx?did=1001110531 הישראלים שמשכו רבבות עוקבים ברשתות והפכו סטטוסים לספרים], באתר "גלובוס"
* [http://www.israelhayom.co.il/article/342133 סופרים לייקים], באתר "ישראל היום"
* [http://www.israelhayom.co.il/article/406543 הסופר הזה הוא אני], באתר "ישראל היום"

==הערות שוליים==

{{ס:2016}} {{ס:08}}

קטגוריה:תרבות אינטרנט
רשת
יחסי קטר–קיריבטי

יחסי קטר–קיריבטי הם היחסים הדיפלומטיים הרשמיים שבין מדינת קטר ובין הרפובליקה של קיריבטי.

== היסטוריה ==
בין מדינת קטר לבין הרפובליקה של קיריבטי מתקיימים יחסים דיפלומטיים. היחסים הדיפלומטיים הרשמיים שבין שתי המדינות כוננו ב-29 במרץ בשנת 2016 בחתימה על הצהרה משותפת לכינון יחסים דיפלומטיים. ההצהרה המשותפת נחתמה על ידי הנציגה הקבועה של אמיר קטר לשגרירות באו"ם, שייח'ה עליאא בנת אחמד אאל ת'אני מטעם מדינת קטר, בזמן שהרפובליקה של קיריבטי שלחה את שגרירת האו"ם שלה מטואוריקה בארו לחתום על ההצהרה. 

החתימה התקיימה עקב הרצון של קיריבטי וקטר לשתף פעולה בנושאים כלכליים, פוליטיים, מסחריים, מדעיים ובתחומים טכנולוגיים ותרבותיים.

כמו כן הוצהרו התנאים הללו ליחסים: "היחסים יכוננו על פי עקרונותיה של מגילת האומות המאוחדות ועל בסיס של דו-קיום בשלום, שוויון, כבוד הדדי עבור ריבונותה של האחרת ואי-התערבות בנושאים פנימיים שלא קשורים למדינה השנייה." ההצהרה נחתמה במטה משלחת קטר לאו"ם ברובע מנהטן שבניו יורק סיטי.

== הערות שוליים ==
הצניחה הגדולה

הצניחה הגדולה (באנגלית: Operation Dumbo Drop) הוא סרט דרמה ופעולה משפחתי משנת 1995 בכיכובם של דני גלובר וריי ליוטה.
== עלילה ==
עלילת הסרט מתרחשת בשנת 1968 במהלך מלחמת וייטנאם. קצין הכומתות הירוקות, סרן ת.ס. דויל (בגילומו של ריי ליוטה), נשלח להחליף את קצין הכומתות הירוקות סאם קייהיל (אותו מגלם דני גלובר) המוצב בכפר דאק-נה שבצפון וייטנאם, שמשתחרר מן הצבא. הכפר משמש עבור קייהיל ואנשי הכוחות המיוחדים שבפיקודו ככבסיס תצפית קדמי על נתיב הו צ'י מין, נתיב הברחת אמצעי לחימה ותחמושת מצפון וייטנאם לטובת הווייטנקונג בדרום. כוחות מצבא צפון וייטנאם הורגים את הפיל של הכפר כפעולת עונשין על שהכפר מסייע לכוחות צבא אמריקניים, נדרשים קייהיל ודויל לספק פיל חדש לכפר בתוך שבוע במטרה להבטיח את תמיכת הכפר במאמץ הצבאי האמריקני. דויל, קייהיל, קצין האספקה דייוויד פול (בגילומו של דניס לירי) ושני צנחנים נוספים מההדיוויזיה המוטסת ה-101 מלווים את הפילה בו-טאט ואת הנער הנוהג בה, לין, במסעם על פני וייטנאם שסועת הקרבות. בשל העובדה שהקבוצה נרדפת על ידי הווייטקונג וצבא צפון וייטנאם נדרשים קייהיל ודויל לתכנן כיצד להצניח את הפילה, שמשקלה כשני טון, מעבר לקווי האויב.
==קישורים חיצוניים==

==הערות שוליים==

קטגוריה:ערכים שבהם תבנית אתר רשמי אינה מתאימה להוספה אוטומטית
קטגוריה:סרטי 1995
קטגוריה:סרטי פעולה אמריקאיים
קטגוריה:סרטי צבא
קטגוריה:סרטי מלחמת וייטנאם
קטגוריה:סרטים על פילים
קטגוריה:סרטים שצולמו בתאילנד
שמואל בן חנניה

רבי שמואל בן חנניה הנגיד (במקורות הערביים: אבו מנצור; נפטר ב-1160) היה רב ורופא, ראש ישיבה ומנהיג הקהילה היהודית במצרים במאה ה-12.

==קורות חיים==
נולד במצרים למשפחה מיוחסת למלכות בית דוד, סבו היה רבי נתנאל "גדול הישיבה" ואביו חנניה תואר "שר גדול, חמדת השרים והדרת הרופאים". אחיו, ר' אברהם, תואר כחסיד במעשיו והיה אף הוא רופא.

אבו מנצור היה רופאו האישי וידידו הטוב של הח'ליפה הפאטמי אל-חאפיז. הוא הנהיג את קהילת יהודי מצרים והזמין לארמונו את רבי יהודה הלוי שבעת מסעו לארץ הקודש נסע מצרימה לפגשו. לאחר פגישתם כתב ריה"ל כמה שירים המפארים ומהללים את הנגיד, במכתב שכתב לאחר ביקורו הוא מתארו בתיאורי גדולה מופלגים.

רבי יוסף סמברי בן המאה ה-17, כותב כי החיבור "מבוא התלמוד" המקוצר אשר נדפס בתלמוד הבבלי כנספח למסכת ברכות ויוחס בטעות לרבי שמואל הנגיד, נתחבר על ידי רבי שמואל בן חנניה, וכך סבורים חוקרים כמו אהרן קמינקא ומרדכי מרגליות. גם לדעת שרגא אברמסון החיבור אינו של רבי שמואל הנגיד מספרד, אולם הוא סבור כי אין זה לכבודו של נגיד מצרים לחבר קיצור זה.

בשנותיו האחרונות היה מושא לרדיפה של יהודי בשם 'זוטא', הלה הלשין על רבי שמואל בן חנניה לפני השלטונות והביא להדחתו ממשרתו כנגיד יהודי מצרים, זוטא תפס את מקומו לתקופה קצרה והשתמש בשם המכובד יותר "שר שלום", אך לאחר ששים וששה ימים הודח ממשרתו ורבי שמואל הוחזר אליה. לאחר פטירתו ב-1160 נותרה משרת הנגיד לא מאוישת עד עליית צלאח א-דין לשלטון, אז חכר שר שלום (זוטא) את המשרה שכללה סמכויות רחבות כמו גביית מיסים בתוך הקהילה היהודית. עם הגעת הרמב"ם למצרים ב-1165 פעל להדחת זוטא מן המשרה, הוא עצמו סירב לכהן בתפקיד באופן רשמי והמשרה נותרה שוב בלתי מאוישת עד למינוי רבי אברהם בן הרמב"ם לנגיד מצרים.

==לקריאה נוספת==
* י"ל מימון, הנגידות בישראל, ירושלים תרפ"ג, פרקים שביעי ושמיני.
* שמחה אסף, באהלי יעקב: פרקים מחיי התרבות של היהודים בימי הביניים, ירושלים: מוסד הרב קוק, תש"ג, עמ' 89

==הערות שוליים==

קטגוריה:נגידי מצרים
קטגוריה:פוליטיקאים יהודים מצרים
קטגוריה:ראשי ישיבה
קטגוריה:רופאים יהודים מצרים
קטגוריה:נפטרים ב-1160
אל-חאפז

אל-חאפז (בערבית: الحافظ; תעתיק מדויק: אלחאפט; ~1076 – 8 באוקטובר 1149) היה הח'ליפה ה-11 של השושלת הפאטִמית במצרים (1130–1149).

==ביוגרפיה==
אל-חאפז ירש את הח'ליפות מבן דודו מנסור אבו עלי, הידוע יותר בשמו אל-אמיר, אל-אמיר לא השאיר אחריו יורש חוקי ולאחר שנרצח ב-1130 תפס אל-חאפז את השלטון. ירושת השלטון לא עברה בלא התנגדות: קבוצה איסמאעילית מתומכי אל-מֻסְתַעלי אביו של אל-אמיר, שכינתה את עצמה מעתה מוסתעליה, הפיצה את האמונה כי אל-אמיר הותיר אחריו בן, בשם טַיַב אבי אל-קאסִם שנעלם מעיני האנשים, אולם צאצאיו הם האימאמים האמיתיים של האיסמאעיליה. קבוצה זו לא הכירה באל-חאפז כח'ליפה.

בח'ליפות הפאטמית כמו גם בזו העבאסית, איבדו הח'ליפים את כוחם הפוליטי, והפכו לבובות הנשלטות בידי אנשי משמר הארמון שלהם. הח'ליפים שלא הסכינו ולא הסכימו למצב זה, פעלו לשנותו בכל דרך אפשרית, כולל רצח וניסיונות רצח. כך הואשם אל-חאפז בידי מתנגדיו באחריות לרצח הוזיר הגדול אל-אפדל שאהנשאה בעיד אל אדחא של שנת 1121. אל-אפדל היה דמות אהודה במצרים, ורציחתו העיבה על השלטון כבר בשנותיו האחרונות של אל-אמיר. האחריות לרצח הוטלה על החשישיון, אולם רבים סירבו לקבל את ההאשמה וראו בה אמצעי של השלטון להתחמק מאחריות לרצח.

גם לאחר עלותו לשלטון המשיך אל-חאפז בנסיונותיו לשלוט במצרים, את תקופתו סיכם יהושע פראוור במילים אלו:

לאחר מותו, עלה על כיסא הח'ליפות בנו בן השבע עשרה א-זאפר. באפריל 1154 הוא נרצח, ועמו נהרגו גם יתר אחיו.

== לקריאה נוספת ==
* 

==קישורים חיצוניים==

==הערות שוליים==

קטגוריה:פאטמים
קטגוריה:האימאמים האסמאעילים
קטגוריה:ילידי 1076
קטגוריה:נפטרים ב-1149
נדא חפאז

נדא חפאז (בערבית: ندى حفاظ; בתעתיק מדויק: נדא חפאט) הייתה שרת הבריאות של בחריין בין השנים 2004–2007 והייתה לאישה הראשונה שכיהנה כשרה בממשלת בחריין.

==ביוגרפיה==
חפאז למדה רפואה באוניברסיטת קהיר, באוניברסיטה האמריקנית בביירות, באוניברסיטת אדינבורו ובקולג' המלכותי למנתחים באירלנד לפני שחזרה לבחריין להתמחות. לאחר מכן החלה לעבוד במשרד הבריאות, הן כרופאה והן בתפקידים ניהוליים. באפריל 2004 מונתה על ידי מלך בחריין, חמד בן עיסא אאל ח'ליפה, לשרת הבריאות. בספטמבר 2007 הוחלפה כמענה של הממשלה למחאה של קבוצה דומיננטית של פרלמנטרים אסלאמיסטים שהתנגדו למינוי אישה לתפקיד בכיר שכזה. עוד לפני כן, באפריל 2007 הגישה חפאז מכתב פיטורין בעקבות הקמה של ועדה ממלכתית לבחינת פעילות משרד הבריאות. הוועדה הוקמה בעקבות ביקורת שנערכה על ידי המועצה הקנדית לבריאות למערכת הבריאות הבחריינית בה נמצא שכמה מאנשי משרד הבריאות עברו על הוראות בטיחות בסיסיות. האגודה הרפואית של בחריין התנגדה להקמת הוועדה והודיעה על תמיכה בחפאז, היא האשימה כי הוועדה לא הוקמה כדי לבדוק את מצבה של מערכת הבריאות אלא היא ממוקדת בבחינת פעילותה של חפאז וניסיון להכשילה.

==הערות שוליים==

קטגוריה:נשים בחרייניות
קטגוריה:פוליטיקאיות בחרייניות
קטגוריה:רופאות
קטגוריה:רופאים בחריינים
קטגוריה:שרי בריאות
קטגוריה:בוגרות אוניברסיטת קהיר
קטגוריה:בוגרות אוניברסיטת אדינבורו
קטגוריה:בוגרי האוניברסיטה האמריקנית בביירות
קטגוריה:בוגרי אוניברסיטאות באירלנד
קטגוריה:ילידות 1957
R.

הוא קיצור של המילה הלטינית Rex (רקס, מלך) או Regina (רגינה, מלכה). בסימון זה נעשה שימוש בעיקר בהיסטוריוגרפיה ובמשפט בארצות הכתר הבריטי.

==בהיסטוריוגרפיה==
בסימן זה נעשה שימוש בהיסטוריוגרפיה לציון שנות מלוכה בניגוד לשנות חיים, לדוגמה: אל-חאפיז ( 1076 – 8 באוקטובר 1149), מציין את שנות חייו של אל-חאפיז, ואילו: אל-חאפיז ( 1130–1149), מציין את שנות שלטונו.

==במשפט==
במשפט בארצות הכתר הבריטי, נעשה שימוש בקיצור "R נגד פלוני" לייצוג תביעות של המדינה או של בית המלוכה, כאומר: הכתר נגד פלוני. במדינות בהן הריבון הרשמי אינו מונרך, הסמכות התובעת היא של המדינה עצמה ולכן נעשה שימוש בשם המדינה בכתבי התביעה: "מדינת ישראל נגד פלוני" או "ארצות הברית נגד פלמוני".

קטגוריה:היסטוריוגרפיה
קטגוריה:מילים וביטויים בלטינית
קטגוריה:ראשי תיבות וקיצורים
קמיל ואצק

קמיל ואצק (בצ'כית: Kamil Vacek; נולד ב-18 במאי 1987) הוא כדורגלן צ'כי המשחק בעמדת הקשר בפרדוביצה.

==קריירה==
ואצק החל את קריירת הבוגרים בסיגמה אולומואוץ מליגת העל הצ'כית, תחילה בקבוצת המילואים ובהמשך נמנה עם סגל הקבוצה הבוגרת. לאחר עונה אחת הושאל לארמיניה בילפלד מהבונדסליגה אך ערך במדיה הופעה אחת בלבד עקב פציעה ובתום ההשאלה נמכר לספרטה פראג. במדי ספרטה פראג זכה באליפות צ'כיה בעונת ולאחר מכן בסופר קאפ הצ'כי שנערך לראשונה במדינה באותה עונה.

בשנת 2011 עבר ואצק לקייבו מהסרייה א' וערך במדיה 31 הופעות, אך בחלוף שתי עונות שב לספרטה פראג, תחילה בהשאלה. בסוף עונת זכה עם הקבוצה בדאבל וזו בחרה לממש את האופציה לרכוש אותו בחזרה, אולם ואצק מיעט לשחק ובינואר 2015 הושאל לחצי עונה למלאדה בולסלאב. בתום העונה הושאל בשנית, הפעם לפיאסט גליביצה מליגת העל הפולנית. לאחר מספר עונות מאכזבות שבהן נע ונד בין ההרכב לספסל המחליפים, תפס ואצק מקום של קבע בהרכב הקבוצה הפולנית. הוא סיים את העונה עם 5 שערים ו-8 בישולים, ולאחר מאבק ממושך על תואר האליפות עם לגיה ורשה סיימה גליביצה את העונה כסגנית האלופה.

ב-9 באוגוסט 2016 חתם במכבי חיפה. ב-11 באוגוסט ערך את הופעת הבכורה בהפסד 2–4 להפועל באר שבע במשחק אלוף האלופים וב-22 באוגוסט את הופעת הבכורה בליגה בניצחון 1–0 על הפועל תל אביב. נבחר לשחקן חודש ספטמבר 2016 בליגת העל, אך שוחרר מהקבוצה בתום העונה. ב-30 באוגוסט 2017 חתם בשלונסק ורוצלב הפולנית. ב-22 באוגוסט 2018 חתם באודנסה בולקלוב הדנית. ב-28 בינואר 2019 הושאל לבוהמיאנס 1905 הצ'כית. ב-1 ביולי 2019 חתם באופן קבוע בקבוצה לשנתיים. ב-26 בינואר 2022 חתם בפרדוביצה.

==נבחרת צ'כיה==
במאי 2011 זומן לראשונה לסגל נבחרת צ'כיה. את הופעת הבכורה ערך ב-4 ביוני אותה שנה נגד נבחרת פרו.

==סגנון משחק==
קמיל ואצק הוא קשר 50-50 שמסייע הן להגנה והן להתקפה. הוא משחק בעיקר במרכז השדה.

==קישורים חיצוניים==

==הערות שוליים==

קטגוריה:כדורגלנים צ'כים
קטגוריה:קשרי כדורגל צ'כים
קטגוריה:כדורגלני סיגמה אולומוץ
קטגוריה:כדורגלני ארמיניה בילפלד
קטגוריה:כדורגלני ספרטה פראג
קטגוריה:כדורגלני קייבו ורונה
קטגוריה:כדורגלני מלאדה בולסלאב
קטגוריה:כדורגלני פיאסט גליביצה
קטגוריה:כדורגלני מכבי חיפה
קטגוריה:כדורגלני שלונסק ורוצלב
קטגוריה:כדורגלני אודנסה בולקלוב
קטגוריה:כדורגלני בוהמיאנס 1905
קטגוריה:כדורגלני נבחרת צ'כיה
קטגוריה:כדורגלנים זרים בישראל
קטגוריה:ספורטאים צ'כים בגרמניה
קטגוריה:ספורטאים צ'כים באיטליה
קטגוריה:ספורטאים צ'כים בישראל
קטגוריה:ספורטאים זרים בדנמרק
קטגוריה:ספורטאים זרים בפולין
קטגוריה:צ'כים שנולדו ב-1987
פדל בן סהל א-תוסתרי

אַבּוּ נַצְר פַדְל בְּן סַהְל א-תֻּסְתַרִי (בערבית: ابو نصر فضل بن سهل التستري), או בשמו העברי חֶסֶד בֶּן יָשָׁר, היה יהודי קראי, סוחר גדול בפוסטאט ומראשי הקהילה היהודית במצרים במחצית הראשונה של המאה ה-11.

יחד עם אחיו אבו סעד התוסתרי, היה אבו נצר מקורבו של הח'ליפה הפאטמי אל-מסתנצר . לאחים התוסתרים הייתה השפעה רבה על חיי הקהילה היהודית במצרים, ובתקופה מסוימת נשא חסד התוסתרי בכהונת "ראש היהודים".

למרות היותם קראים, שמרו האחים התוסתרים על קשרים עם הקהילה הירושלמית הרבנית בפוסטאט, עם אפרים בן שמריה ראש הקהילה היהודית בפוסטאט ועם פטרונו, גאון ישיבת ארץ ישראל רבי שלמה בן יהודה. הוא היה בקשרים טובים עם עלי בן עמרם שבהמשך מונה למנהיג הקהילה היהודית בעיר.

לפדל היה בן בשם ישר, שנפטר בחיי אביו. בגניזה הקהירית שרד מכתב תנחומים שנשלח לפדל על ידי רבי עלי המומחה, שכיהן כ"חבר" בישיבה הארץ ישראלית, בעקבות פטירת בנו ישר.

זמן מה לאחר הירצחו של אחיו, אבו סעד, באוקטובר 1047, סולק גם אבו נצר מן החצר הפאטמית.

==לקריאה נוספת==
* משה גיל. התסתרים: המשפחה והכת. תל אביב: המכון לחקר התפוצות: המפעל מורשת לחקר יהדות המזרח, 1981.

== הערות שוליים ==

קטגוריה:יהדות מצרים
קטגוריה:קראים
אבו סעד התוסתרי

אַבּוּ סַעְד א-תֻּסְתַרִיּ (בערבית: أبو سعد التستري), או בשמו העברי אַבְרָהָם בֶּן יָשָׁר, היה יהודי קראי, איש כספים וסוחר בתכשיטים ואבני חן. מראשי הקהילה היהודית במצרים במחצית הראשונה של המאה ה-11.

יחד עם אחיו, אבו נצר, היה אבו סעד ממקורבי הח'ליפה הפאטמי אל-מסתנצר . לאחים התוסתרים הייתה השפעה רבה על חיי הקהילה היהודית במצרים, בשל מעמדם בחצר הפאטמית. לאבו סעד היה קשר אישי לח'ליפה ובזכות קשר זה הגיעו האחים למעמדם בחצר.

למרות היותם קראים, שמרו האחים התוסתרים על קשרים עם הקהילה הירושלמית הרבנית בפוסטאט, עם אפרים בן שמריה, ראש הקהילה היהודית בפוסטאט, ועם פטרונו, גאון ישיבת ארץ ישראל, רבי שלמה בן יהודה. הוא היה בקשרים טובים עם עלי בן עמרם שבהמשך מונה למנהיג הקהילה היהודית בעיר.

באוקטובר 1047 נרצח אבו סעד בעקבות הסתה נגדו מצד יהודי שהתאסלם, זמן מה לאחר הרצח סולק גם אחיו, אבו נצר, מן החצר הפאטמית.

==לקריאה נוספת==

קטגוריה:יהדות מצרים
קטגוריה:קראים
קטגוריה:קורבנות רצח
M106

M106 (מ-Messier 106, נקראת גם NGC 4258) היא גלקסיה ספירלית בקבוצת הכוכבים כלבי ציד, הנמצאת במרחק של כ-24 מיליון שנות אור מכדור הארץ. היא הוספה לקטלוג מסיה רק בשנת 1947, 166 שנים אחרי גילוייה, על ידי האסטרונומית הלן סויר הוג.

== היסטוריה ==
M106 התגלתה ביולי 1781, על ידי עוזרו של שארל מסיה, האסטרונום הצרפתי פייר מאשן, ככל הנראה לאחר שמסיה מסר כבר את הקטלוג לפרסום באלמנך לשנת 1784 שיצא באותה שנה. במכתב ששלח מאשן בשנת 1783 ליוהאן ברנולי השלישי סיפר מאשן על גילויה של M106, וציין את הקואורדינטות שלה. ויליאם הרשל צפה ב-M106 ב-9 במרץ 1788 בלי שידע על גילויה המוקדם יותר על ידי מאשן ותיאר אותה כבהירה מאוד, עם גרעין בהיר וזרועות ערפיליות שנתמחות ממנה לכיוונים צפון ודרום. ג'ון הרשל צפה בה בשנת 1830 וציין שהיא בהירה מאוד, גדולה, מאורכת ובהירותה גדלה בפתאומיות במרכזה.

בשנת 1981 התגלתה ב-M106 סופרנובה SN 1981K שהגיעה בשיאה לבהירות נראית מדרגה 16 וב-2014 הופיעה סופרנובה SN 2014bc שסווגה כסוג II והגיעה לדרגת בהירות 15.

== תצפית ==
M106 נמצאת כ-1.7 מעלות מדרום לכוכב 3 בכלבי ציד, כ-6.5 מעלות מצפון-צפון-מערב ל-β בכלבי צייד וכ-7.5 מעלות מדרום-מזרח לפקדא. עם בהירות נראית מדרגה 8.4 ניתן לראותה באמצעות משקפת ובאמצעות טלסקופ חובבים ניתן להבחין בגרעין הבהיר ובצורתה האליפטית. נחוץ טלסקופ בינוני ותנאי תצפית טובים כדי להבחין בשתי הזרועות שיוצאות ממנה. במרחק של כ-7 מעלות מצפון מערב ל-M106 (סמוך לפקדא) נמצאת M109 ובמרחק של כ-8.4 מעלות מדרום-מזרח לה נמצאת M94

== תכונות ==
M106 היא גלקסיה ספירלית גדולה שבשל נטייתה ביחס לקו הראייה אליה נראית אליפטית. אורכה הזוויתי כ-18.6 דקות קשת, יותר מחצי קוטרו של הירח המלא, שקול ממרחק של 24 מיליון שנות אור לקוטר של כ-130,000 שנות אור. מהירות הסיבוב של החומר בקצה הגלקסיה היא כ-208 קילומטר לשנייה שמאפשרת להעריך את מסתה בכ- מסות שמש, אך מניתוח התנועה של גלקסיות לוויין המקיפות אותה נראה שמסתה הכוללת מגיעה לפי 3 ועומדת על כ- מסות שמש - כפול ממסת שביל החלב.

ל-M106 מבנה זרועות מורכב, הדוק במרכז ומשתחרר יותר בקצה. שתי זרועות מתמשכות יותר מהאחרות ובקצותיהן יש אזורים כחולים שמצביעים על יצירת כוכבים חדשים מסיביים וחמים. תצפיות בגלי רדיו של המערך הגדול מאוד מראות שבליבת הגלקסיה יש גרעין גלקטי פעיל צפוף מאוד שמסתו מגיעה לכ-40 מיליון מסות שמש ורדיוסו כ-0.4 שנת אור בלבד. קארל סיפרט ציין את M106 במאמרו משנת 1943, שהגדיר את תכונותיהן של גלקסיות סייפרט, כאחת מהגלקסיות שהספקטרום של גרעינן מכיל קווי פליטה ובשל מאפיין זה היא מסווגת כגלקסיית סיפרט מסוג II.

== קישורים חיצוניים ==

* [http://messier.seds.org/m/m106.html M106] באתר SEDS 
* 

==הערות שוליים==

106
קטגוריה:קבוצת הכוכבים כלבי ציד
106
קטגוריה:גלקסיות סיפרט
פרנסס אונדיוויילה

פרנסס אונדיוויילה אוטרו (בספרדית: Francisca Ondiviela Otero; נולדה ב-19 במאי 1961) היא שחקנית ספרדייה. זוכת מיס ספרד בשנת 1980

==ביוגרפיה==
אונדיוויילה נולדה בלאס פאלמאס דה גראן קנריה בספרד. היא נבחרה למיס ספרד 1980 וייצגה את ספרד בתחרות מיס עולם 1980 ומיס תבל 1981. 

היא למדה תקופה משחק ולאחר מכן היגרה למקסיקו. בשנת 1992 גילמה את הדמות הראשית בטלנובלה המקסיקנית "El abuelo y yo" לצדו של גאל גרסיה ברנאל. 

היא גילמה את האנטגוניסטית בטלנובלה המקסיקנית "מריה מריה" משנת 1995, ושיחקה באחד התפקידים הראשיים בטלנובלה הוונצואלית "חתולה פראית" משנת 2002. 

היא התארחה במספר פרקים של הטלנובלה "יפה היא לא" ששודרה בערוץ ויוה ובשנת 2005 שיחקה בטלנובלה המקסיקנית "אם חורגת". היא כיכבה גם במספר סרטי קולנוע מקסיקניים.

בשנת 2007 גילמה את אחת הדמויות הראשיות בטלנובלה "Acorralada" של תאגיד השידור האמריקאי Univision; אונדיוויילה גילמה את דמותה של האנטגוניסטית אוקטביה אלרקון דה אירזאבל, לצד השחקנים דוד ספדה וויליאם לוי. 

בשנת 2014 שיחקה לצדה של אמרוד טוביה בטלנובלה הוונצואלית "אם רק תסתובב" בתפקיד של פיאר.

==קישורים חיצוניים==

קטגוריה:שחקניות קולנוע וטלוויזיה ספרדיות
קטגוריה:שחקניות תיאטרון ספרדיות
קטגוריה:זוכות מיס ספרד
קטגוריה:משתתפות בתחרות מיס עולם 1980
קטגוריה:משתתפות בתחרות מיס תבל 1981
קטגוריה:משתתפות בתחרות מיס אינטרנשיונל
קטגוריה:ספרדיות שנולדו ב-1961
קטגוריה:ספרדים שנולדו ב-1961
קנדלריה מולפסה

קנדלריה מולפסה (בספרדית: Candelaria Molfese; נולדה ב-3 בינואר 1991) היא שחקנית, זמרת, רקדנית ומנחת טלוויזיה ארגנטינאית.

== ביוגרפיה ==
מולפסה נולדה בבואנוס איירס, כקטנה מבין חמש אחיות. שיחקה בסדרה ויולטה ששודרה בערוץ דיסני משנת 2012 עד 2015, משם דמותה הידועה ביותר, קמילה טורס.

ב-2013 השתתפה בסיבוב הופעות של "ויולטה" באירופה ובאמריקה הלטינית. במקביל, שימשה מנחה בתוכנית "חברים למען העולם" - "Amigos Por El Mundo" שהיא גרסה ארגנטינאית לסדרה בערוץ דיסני שנועדה לקשר וליצור שלום בין אנשים בעולם ולשמור על איכות הסביבה.

מולפסה כתבה ספר הנקרא "העולם של קנדה" שם היא כותבת על חייה, חבריה וסודותיה, ובנוסף, עצות באיפור, ציפורניים ואופנה, תסרוקות ואביזרים שיעזרו להראות טוב ומתכונים.

מולפסה משתתפת בתוכנית "fans en vivo" שהיא סדרת רשת (תוכנית טלוויזיה באינטרנט) שבה מדברים על נושאים המעניינים בני נוער ועורכים ראיונות. היא מנחה בתוכנית יחד עם אגוסטין סיירה ומיכאלה ואסקס.

בחודש אוגוסט לשנת 2016 מולפסה הצטרפה לפרויקט "Upload" שמטרתו להביא יוטיוברים מדרום אמריקה שיתעדו את השהות שלהם בישראל וכך יזמינו עוד תיירים לבוא ולא לפחד משהות בישראל.

== ראו גם ==
* מרטינה סטואסל
* אגוסטין סיירה
* ערוץ דיסני
* סוי לונה

== קישורים חיצוניים ==

* 

קטגוריה:שחקניות קולנוע וטלוויזיה ארגנטינאיות
קטגוריה:זמרות ארגנטינאיות
קטגוריה:רקדניות ארגנטינאיות
קטגוריה:מנחות טלוויזיה ארגנטינאיות
קטגוריה:ארגנטינאיות שנולדו ב-1991
חיים אבולעפיה (השלישי)

רבי חיים בן דוד אבולעפיה (נפטר ה'תקל"ה, 1775) היה רב בארץ ישראל ובכמה מקהילות ישראל באימפריה העות'מאנית במאה ה-18.

==ביוגרפיה==
נולד לדוד אבולעפיה בטבריה באמצע המאה ה-18, למד בישיבות טבריה והיה תלמידו של הרב יצחק הכהן רפפורט מחבר הספר "בתי כהונה".

בראשית דרכו הרבנית כיהן כרב ודיין בצפת וכעבור שנים אחדות הוזמן לכהן כרבה של העיר לריסה ביוון.

בשנותיו האחרונות כיהן כרבה של איזמיר עד פטירתו בחודש אדר ב' ה'תקל"ה.

==כתביו==
* 
* 
* פירושו הגדול על הסמ"ג נשרף בשרפה הגדולה של איזמיר בשנת 1772

מלבד כתביו אלו, ידוע שחיבר "חידושי דינים" על כמה מצוות, כתב היד היה בידי הרב חיד"א שמצטט אותו בכתביו. שתי תשובות הלכתיות שלו נדפסו בסוף שו"ת "בעי חיי" של רבי חיים בנבנישתי על חושן משפט, חלק א (שלוניקי תקמ"א).

==קישורים חיצוניים==
* 
* 

קטגוריה:פרשני הגדה של פסח
קטגוריה:מחברי ספרי שו"ת
קטגוריה:מחברי ספרי דרוש
קטגוריה:איזמיר: רבנים
קטגוריה:האימפריה העות'מאנית: רבנים
קטגוריה:רבנים יוונים
קטגוריה:צפת: רבנים
קטגוריה:טבריה: אישים
קטגוריה:טבריה: רבנים
קטגוריה:רבנים ארץ-ישראלים
קטגוריה:רבנים טורקים
קטגוריה:אנשי היישוב הוותיק ילידי ארץ ישראל
קטגוריה:אנשי היישוב הוותיק ילידי ארץ ישראל במאה ה-18
פיזיקה סמי-קלאסית

פיזיקה סמי-קלאסית, או בפשטות סמי-קלאסיות, מתייחסת לתאוריה פיזיקלית שבה חלק אחד של המערכת מתואר ונלמד על ידי חוקי מכניקת הקוונטים ושאר החלקים על ידי חוקי המכניקה הקלאסית. לדוגמה, מערכת בה מניחים ששדות חיצוניים יהיו קבועים, או שהשינוי בהם יתואר קלאסית.

באופן כללי, פיזיקה סמי-קלאסית כוללת פיתוח בחזקות של קבוע פלאנק, כאשר, חזקת "0" מתארת מערכת קלאסית ואילו הקירוב הלא טריוויאלי הראשון הוא לחזקת (1-). במקרה זה, קיים קשר ברור בין המערכת הקוואנטית-מכנית לבין הקירובים הסמי-קלאסיים או הקלאסיים, הדומה למעבר מאופטיקה פיזיקלית לאופטיקה גאומטרית.

== דוגמאות ==
שלוש דוגמאות לקירוב סמי-קלאסי:
*קירוב WKB - אלקטרונים בשדות אלקטרומגנטיים חיצוניים קלאסיים.
*גרביטציה סמי-קלאסית - תורת שדות קוונטית על רקע שדה כבידה קלאסי במרחב לא אוקלידי (ראו תורת היחסות הכללית).
*כאוס קוונטי.

* בתורת השדות הקוונטית בקירוב הסמי-קלאסי, רק דיאגרמות פיינמן עם לכל היותר לולאה סגורה בודדת נחשבות, בהתאם לחזקה יחידה של קבוע פלאנק.

== ראו גם ==
*מודל האטום של בוהר
*עקרון ההתאמה של בוהר

== לקריאה נוספת ==
*ר. רזניק ור. אייזברג, [https://web.archive.org/web/20161013192242/https://umadosedeinteligencia.files.wordpress.com/2014/09/quantum-physics-2nd-eisbergresnick.pdf Quantum Physics of Atoms, Molecules, Solids, Nuclei and Particles], ג'ון ויילי ובניו, 1985
*פ. דיראק, [http://digbib.ubka.uni-karlsruhe.de/volltexte/wasbleibt/57355817/57355817.pdf Principles of Quantum Mechanics], הוצאת קלרנדון, 1981
*ו. פאולי, [http://www.springer.com/it/book/9783540098423 General Principles of Quantum Mechanics], הוצאת שפרינגר, 1981
*ר. פיינמן, הרצאות פיינמן על פיזיקה, הוצאת אדיסון -וסלי, 1965
*ק.ב. פארקר, McGraw-Hill Encyclopedia of Physics, הוצאת מקגרו-היל, 1994

קטגוריה:מכניקת הקוונטים
קטגוריה:תורת השדות הקוונטית
קטגוריה:כימיה קוונטית
קטגוריה:כימיה תאורטית